**SZENTBÉKKÁLLA KÖZSÉG ÖNKORMÉNYZATA KÉPVISELŐ-TESTÜLETÉNEK**

**\_\_\_\_\_\_\_\_\_\_\_\_/20\_\_(\_\_.\_\_.) önkormányzati rendelete**

**a csend biztosításáról, valamint a zaj és rezgés elleni védekezés egyes helyi szabályairól**

Szentbékkálla Község Önkormányzata Képviselő-testülete a környezet védelmének általános szabályairól szóló 1995. évi LIII. törvény 48. § (1) bekezdése és (4) bekezdés f) pontjában kapott felhatalmazás alapján, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprémi Járási Hivatal Környezetvédelmi és Természetvédelmi Főosztálya véleményének kikérésével a következőket rendeli el:

**1. §** (1) A rendelet hatálya kiterjed Szentbékkálla község közigazgatási területén minden természetes és jogi személyre, jogi személyiséggel nem rendelkező szervezetre, aki, vagy amely állandó vagy ideiglenes jelleggel a település közigazgatási területén tartózkodik, és zajkibocsátással járó tevékenységet végez, zajforrást üzemeltet.

(2) E rendelet szabályait kell alkalmazni a település közigazgatási területén zajkibocsátással járó,

a) közterületi és magáningatlanon tartandó rendezvényre,

b) mobil hangreklám üzemeltetésére,

c) magánszemélyek háztartási igényeit kielégítő tevékenységre,

d) magánszemélyek kert- és zöldfelület-fenntartási tevékenységre,

e) lakó- és szállóépületek fűtési és hűtési igényeit kielégítő klímaegységek és hőszivattyús rendszerek működtetésére,

f) pirotechnikai termék alkalmazására

terjed ki.

(3) E rendelet szabályait kell alkalmazni a település közigazgatási területén minden olyan szabad, vagy zárt térben működő zajforrásra, amely károsító terhelést okoz, és ami veszélyes mértékű.

(4) A rendelet hatálya nem terjed ki

a) gyülekezési jogról szóló törvény hatálya alá tartozó tevékenységre,

b) állami és önkormányzati rendezvényre,

c) december 31. napján 18.00 órától január 1. napján 08.00 óráig tartó rendezvényekre,

d) a vallási tevékenység végzésére, valamint

e) létesítmények közönségétől származó zajra.

**2. §** E rendelet alkalmazásában:

a) a magánszemélyek háztartási igényeinek kielégítő tevékenység: olyan zajhatással járó – zajt keltő tevékenységnek minősülő – háztartáson belüli tevékenység, amely alkalmas mások nyugalmának megzavarására, így különösen zenélés, zenehallgatás; sporttevékenység, játék, kerti összejövetelek, családi rendezvények; motoros gép üzemeltetése; szellőző és klímaegységek üzemeltetése, kazánok és szivattyúk használata;

b) a magánszemélyek kert-, zöldfelület- és ingatlan-fenntartási és felújítási igényeinek kielégítését szolgáló veszélyes mértékű zajjal járó-zajt keltő tevékenységnek minősül a sűrített levegős, elektromos és belső égésű motoros járművek és vágóberendezések üzemeltetése, építési és bontási tevékenységek;

c) hangerősítő, hangosító, hangkeltő berendezés: bármilyen műszaki megoldású berendezés, amely a hallható hangtartományba eső hanghullámokat bocsát ki, beleértve az élő zene, élő műsor szolgáltatására alkalmas eszközt és berendezést is;

d) mobil hangreklám: olyan hangszóró reklámberendezés, amely információ közvetítés közben változtatja a helyét;

e) helyhez kötött szabadtéri üzemeltetés: a tevékenység nem jár a zajforrás helyváltoztatásával;

f) mobil szabadtéri üzemeltetés: olyan üzemeltetés, melynek során a zajforrás változtatja helyét;

g) rendezvény: hangosítást igénylő, szervezett formában, meghatározott célból szervezett, a művészeti, tudományos, közművelődési, társadalmi, sport, szórakoztató, politikai, vendéglátó és kulturális célú esemény;

h) jelentős zajkibocsátással járó rendezvény: az adott építési övezetre megengedett terhelési határértékeket 10 dB-nél nagyobb mértékben meghaladó olyan különleges zajokozás, mely mások nyugalmát jelentős mértékben zavarhatja;

i) különleges zajokozás: minden olyan tevékenység, amely szabadtéren valósul meg, hallható hangtartományba eső hanghullámokat eredményez és ez a hangkibocsátás mások nyugalmát zavarhatja, de nem minősül hangosító berendezésnek. Különleges zajokozásnak minősülnek különösen a szabadtéri sport-, kulturális, szórakoztató, élőzenei rendezvények, bemutatók, térzenék, ünnepségek, riasztóberendezések;

j) zaj- és rezgésvédelmi szakértő: az a természetes személy, aki a környezetvédelmi, természetvédelmi, vízgazdálkodási és tájvédelmi szakértői tevékenységekről szóló 297/2009. (XII. 21.) Korm. rendeletben foglalt előírásoknak megfelel.

**3. §** E rendelet szempontjából zajforrásnak minősül:

a) bármilyen hangszóró, műsorforrás, beleértve az élőzene vagy műsor szolgáltatását is hangerősítő eszközökkel vagy hangerősítő eszközök nélkül,

b) a szabadidő eltöltésére szolgáló tevékenységek, sport, kultúra, zene,

c) a figyelemfelkeltés, tájékoztatás, hirdetés, reklám célú tevékenységek,

d) rendeltetésszerű üzemeltetést biztosító különböző technikai berendezések.

**4. §** E rendelet szerint szabályozott önkormányzati hatósági ügyekben első fokon a jegyző jár el.

**5. §** (1) Zajt előidéző új létesítményt, illetve zajforrásnak minősülő berendezést telepíteni, üzembe helyezni, illetve meglévőt üzemeltetni, bővíteni, korszerűsíteni, felújítani csak úgy lehet, ha annak működése során keletkező zaj a területre és a védendő helyiségekre megengedett zajterhelési határértékeket nem haladja meg.

(2) A zaj- és rezgésterhelés vizsgálatokat a mindenkor hatályos, vonatkozó szabványok előírása szerint kell elvégezni.

**6. §** Kert-, zöldfelület- és ingatlan-fenntartással és felújítással kapcsolatos, valamint magánszemélyek háztartási igényeinek kielégítését szolgáló veszélyes mértékű zajjal járó - zajt keltő tevékenység Szentbékkálla település belterületén nem végezhető

a) munkanapokon és szombaton este 20.00 óra és következő nap reggel 8.00 óra között,

b) vasárnap és ünnepnapokon.

**7. §** Lakóépületben, valamint a lakó és szálláshelyeket is magában foglaló többfunkciós létesítményekben és a hozzájuk tartozó kertekben, valamint az ingatlan előtti közterületen a szabadban tilos 22.00 és 8.00 óra között mások nyugalmának megzavarására alkalmas, a 3.§ a), b) és c) pontjában felsorolt zajforrással járó tevékenységet végezni.

**8. §** Lakó- és szállóépületekben, valamint lakó és szálláshelyeket is magában foglaló többfunkciós létesítményekben üzemelő 3.§ d) pontjában felsorolt zajforrások zajterhelési határértékei zajtól védendő területeken nem haladhatja meg a magasabb szintű jogszabályban meghatározott határértékeket

**9. §** Pirotechnikai termékek szabadtéri felhasználása

a) 23.00 óráig engedélyezhető;

b) december 31. napján 18.00 órától január 1. napján 08:00 óráig engedély nélkül végezhető; alkalmanként legfeljebb 20 percig terjedő időtartamra.

**10. §** Tilos bármilyen akusztikai módszeren alapuló madárriasztás alkalmazása.

**11. §** Tilos mobil szabadtéri üzemeltetés esetén a figyelemfelkeltés, tájékoztatás, hirdetés, ehhez hangerősítő, hangosító, hangkeltő berendezések alkalmazása:

a) munkanapokon 20.00 óra és 8.00 óra között,

b) szombaton 18.00-24.00 óra között,

c) vasárnap és ünnepnapokon 0.00-10.00 óra és 15.00-24.00 óra között.

**12. § (**1) Helyhez kötött hangerősítő, hangosító, hangkeltő berendezést alkalmazó, szabadtéri műsorszórás 10.00 és 22.00 óra között folytatható.

(2) Helyhez kötött hangerősítő, hangosító, hangkeltő berendezést alkalmazó, szabadtéri műsorszórás szabadidős tevékenységnek minősül.

(3) Az (1) bekezdésekben szabályozott időhatár alól, az e rendelet 1. számú mellékletben foglalt kérelem alapján a jegyző felmentést adhat a szabadtéri műsor felelős szervezője részére.

**13. §** (1) Közterületi és magáningatlanon tartandó rendezvény hangosító berendezése engedéllyel üzemeltethető a 2. mellékletben meghatározottak alapján.

(2) Az engedély iránti kérelmet a rendezvény tervezett időpontja előtt legalább 30 nappal kell benyújtani.

(3) Az (1) bekezdés szerinti engedélykérelemhez mellékelni kell:

a) a 14. § (5) bekezdésben foglaltak fennállása esetén az írásbeli véleményeket,

b) 1 db méretarányos helyszínrajzot a hangosító berendezések 200 m-es környezetének feltüntetésével, amelyen ábrázolni kell a közterületi rendezvény által igénybe vett területet, a zajforrások és a zajtól védendő épületek, területek elhelyezkedését,

c) a rendezvény részletes programtervét.

**14. §** (1) A közterületi és magáningatlanon tartandó rendezvény hangosító berendezéseitől származó környezeti zajterhelés nem haladhatja meg a környezeti zaj- és rezgésterhelési határértékek megállapításáról szóló jogszabályban (a továbbiakban Határérték Rendelet) foglalt zajterhelési határértékeket.

(2) A zajterhelési határértékek megállapítása során a helyi építési szabályzatról szóló önkormányzati rendeletben foglalt övezeti besorolások veendőek figyelembe.

(3) A rendezvény hangosító berendezései 10.00 - 22.00 óra között üzemeltethetőek.

(4) A rendezvény helyszínét úgy kell kiválasztani, a zajforrásokat úgy kell elhelyezni, hogy az a lehető legkisebb mértékben zavarja a környéken élők, valamint a vallás gyakorlására szolgáló épületekben tartózkodók nyugalmát.

(5) A kérelmező köteles előzetes programegyeztetést folytatni a tervezett helyszín 100 m-es körzetében található egyházakkal, a temetők üzemeltetőjével és azok véleményét beszerezni.

(6) A jegyző a zajkibocsátási engedélyben meghatározza a rendezvény hatásterületén lévő védendő épületnél, helyiségnél a Határérték Rendelet és az övezeti besorolás szerint teljesítendő zajterhelési határértéket a benyújtott zajvédelmi megfelelőséget igazoló dokumentum (előzetes akusztikai tervfejezet) és a rendelkezésére álló egyéb információk alapján.

(7) A jegyző az engedély kiadását megtagadja, ha a kérelemből és annak mellékletéből a zajvédelmi megfelelőség nem állapítható meg, vagy megállapítható, hogy a várható zajkibocsátás meghaladja a Határérték Rendeletben foglalt vonatkozó zaj terhelési határértéket. Az engedély kiadását megtagadhatja, ha a kérelmező a 13.§ (2) és (3) bekezdésében foglaltakat nem teljesíti.

(8) A jegyző a zajvédelmi követelmények teljesülése és ellenőrzése érdekében az engedélyben előírhatja a kérelmező részére a zaj- és rezgésvédelmi szakértő általi műszeres mérés elvégzését a rendezvény ideje alatt. A kérelmező a zaj- és rezgésvédelmi szakértő által, műszeres mérés alapján elkészített dokumentumot a műszeres mérést követő 15 napon belül köteles megküldeni a jegyző részére.

(9) A jegyző a rendezvények zajkibocsátási engedélyét tájékoztatásul megküldi a Tapolcai Rendőrkapitányságnak.

(10) A rendezvény zajkibocsátási engedélyében foglaltak ellenőrzését a jegyző végzi.

(11) A rendezvény helyszíni kapcsolattartója az engedélyt köteles a rendezvény helyszínén tartani és a jegyző felhívására megmutatni.

(12) A jegyző megtiltja az engedély nélküli vagy az engedélyben meghatározottaktól eltérő zajkibocsátási tevékenységet és intézkedik a jogkövetkezmények alkalmazása iránt.

**15. §** (1) Közterületen és magáningatlanon szabadtéri koncert 10.00 és 22.00 óra között a jegyző engedélyével tartható.

(2) Jelentős zajkibocsátással járó, a (1) bekezdésben foglaltaktól eltérő, különleges zajokozást előidéző alkalmi rendezvények csak 10.00 és 22.00 óra között, zaj- és rezgésvédelmi szakértői szakvélemény alapján engedélyezhetők.

(3) Az (1)-(2) bekezdésekben szabályozott időhatár alól, az e rendelet 1. mellékletben foglalt kérelem alapján a jegyző felmentést adhat a szabadtéri műsor, koncert, valamint az alkalmi rendezvény felelős szervezője részére, méréssel alátámasztott zajvizsgálat eredménye alapján.

**16. §** (1) Aki

a) a 6. §, 7. §, 9. §, 10. §, 11. § és 12. § paragrafusban foglaltakat megszegi és magatartása nem minősül szabálysértésnek, vagy súlyosabb büntető rendelkezésekbe ütköző cselekménynek, az a közösségi együttélés alapvető szabályait sértő magatartásnak minősül

b) rendezvény hangosító berendezésének üzemeltetéséhez nem kér zajkibocsátási engedélyt

c) a zajkibocsátási engedélyben előírt műszeres mérési kötelezettségnek nem tesz eleget

d) a zajkibocsátási engedélyt nem tartja a rendezvény helyszínén és felhívásra nem mutatja meg

150.000.- Ft-ig terjedő közigazgatási bírsággal sújtható.

(2) Az (1) bekezdésben meghatározott közigazgatási bírság kiszabásával kapcsolatos eljárásban Szentbékkálla Község jegyzője jár el.

**17. §** Ez a rendelet 2018. \_\_\_\_\_\_\_\_\_\_\_\_\_\_ \_\_\_.-én lép hatályba, rendelkezéseit a hatályba lépése után induló ügyekben kell alkalmazni.

Szentbékkálla, 2018. \_\_\_\_\_\_\_\_\_\_\_\_\_\_\_\_\_\_\_\_\_\_\_.

Molnár Endre Sándor

polgármester

Tóthné Titz Éva

jegyzőt helyettesítő aljegyző

A rendelet kihirdetésének napja:

Szentbékkálla, 2018. \_\_\_\_\_\_\_\_\_\_

Tóthné Titz Éva

jegyzőt helyettesítő aljegyző

1. **melléklet Szentbékkálla Község Önkormányzata Képviselő-testületének a \_\_\_\_/2018. (\_\_\_\_\_\_) rendelet 6, 7, 9, 11, 12, 14, 15 és 16 §. paragrafusaiban szabályozott időhatár alóli felmentés iránti kérelemhez**

**K é r e l e m**

A műsor, szabadtéri koncert, alkalmi rendezvény felelős szervezőjének

Neve/cégneve:..............................................................................................................................

......................................................................................................................................................

A cég ügyvezetőjének neve: …....................................................................................................

A cég székhelye, telephelye:.........................................................................................................

Felelősségre vonható természetes személy neve:.........................................................................

Születési név:................................................................................................................................

Anyja neve:...................................................................................................................................

Születési helye:........................................... ideje:........................................................................

Lakcíme: ......................................................................................................................................

Telefonos elérhetőség:...............................................................................................

A rendezvény megnevezése: …………………………………………………………………...

Rendezvény tervezett ideje (dátum, óra):.............................................................................- tól

-.............................................................................................................................................- ig

Rendezvény helye:......................................................................................................................

(a terület státusza szerint: magán tulajdonú terület esetén tulajdonosi hozzájárulás, közterület esetén külön közterület foglalási engedély csatolása kötelező)

A rendezvény ideje alatt hangosító berendezést: működtet / nem működtet.

A hangosító berendezés működtetéséért felelős természetes személy neve:

...................................................................................................................................................

A hangosítás módja, eszközei:......................................................................................

A rendezvényt mobil szabadtéri üzemeltetéssel – figyelemfelkeltés, tájékoztatás, hirdetés, reklám céllal, hangerősítő, hangkeltő berendezés alkalmazásával – igénybe venni

kívánja / nem kívánja.

Igénybevétel esetén annak módja:.................................................................................

Ideje:..............................................................................................................................

(A rendezvény a fentiektől eltérő módon, közterületen – figyelemfelkeltés, tájékoztatás, hirdetés, reklám céllal - történő közzététele közterület-foglalási engedély köteles tevékenység.)

A kérelem benyújtása nem vonja maga után az időhatár alóli felmentést.

Kérelmem kedvező elbírálása esetén a fellebbezési jogomról lemondok.

Szentbékkálla, ..............év ......................hó ……...nap

Felelős szervező aláírása:.................................................

1. **melléklet Szentbékkálla Község Önkormányzata Képviselő-testületének a \_\_\_\_/2018. (\_\_\_\_\_\_) rendelet rendezvény engedély kérelme**

**Rendezvény zajkibocsátási engedély kérelme**

1. Kérelmező

a) neve:.....................................................................................................................................

b) címe/székhelye, levelezési címe:.........................................................................................

c) telefonos elérhetősége:…………………………………………………………….………

2. Rendezvény

a) elnevezése:..........................................................................................................................

b) helyszíne:............................................................................................................................

c) helyrajzi száma:…………………………………………………………………………...

d) időtartama:……………………………………………………………………………......

e) zajkibocsátás módja (élőzene, elektronikus zene, koncert, egyéb.):

………………………………………………………………………………………….……

3. Hangosító berendezés(ek), egyéb zajforrás(ok) felsorolása és jellemzése

a) gyártmánya(i),típusa(i):......................................................................................................

................................................................................................................................................

b) teljesítményadata(i):...........................................................................................................

................................................................................................................................................

4. A helyszíni kapcsolattartó

a) neve: ...............................................................................................................

b) levelezési címe:................................................................................................

c) telefonos elérhetősége:…………………………………………………………

5. Mellékletek:

a) az 14. § (5) bekezdésben foglaltak fennállása esetén a hozzájáruló nyilatkozatok,

b) 1 db méretarányos helyszínrajz a hangosító berendezések 200 m-es környezetének feltüntetésével, amelyen ábrázolni kell a rendezvény által igénybe vett területet, a színpad, a zajforrások és a zajtól védendő épületek, területek elhelyezkedését.

c) a rendezvény részletes programterve,

Szentbékkálla, ..............év ......................hó ……...nap

…...........................................

kérelmező aláírása